
DĖL TRAKŲ RAJONO SAVIVALDYBĖS GALIMYBĖS IMTI  
ILGALAIKĘ PASKOLĄ INVESTICIJŲ PROJEKTAMS FINANSUOTI 

2023 m. rugpjūčio 7 d. Nr. R4-21
Trakai

                Trakų rajono savivaldybės kontrolierė, gavusi Trakų rajono savivaldybės mero 2023 m. liepos 28 d. prašymą Nr. MP3E-274 „Dėl Išvados pateikimo banko ilgalaikei paskolai gauti“ ir vadovaudamasi Lietuvos Respublikos vietos savivaldos įstatymu[footnoteRef:1], Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu[footnoteRef:2] bei Lietuvos Respublikos Vyriausybės nutarimu „Dėl savivaldybių skolinimosi taisyklių patvirtinimo“[footnoteRef:3], išnagrinėjo gautą prašymą bei prie prašymo pridėtą papildomą informaciją. Savivaldybė planuoja imti 2 000,0 tūkst. eurų ilgalaikę paskolą investicijų projektų daliniam finansavimui ir bendrafinansavimui.   [1:  Lietuvos Respublikos vietos savivaldos įstatymo 67 straipsnio 1 dalies 3 punktas.]  [2:  Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 ir 2 dalys.]  [3:   Lietuvos Respublikos Vyriausybės 2004 m. kovo 26 d. nutarimas Nr. 345  „Dėl savivaldybių skolinimosi taisyklių patvirtinimo“  (su 2023 metų pakeitimais) 3 ir 4 punktai.] 

	Pagal Trakų rajono savivaldybės Skolinių įsipareigojimų 2023 m. birželio mėn. 30 d. ataskaitos duomenis 2023 m. birželio 30 d. paimtų ir negrąžintų ilgalaikių paskolų likutis buvo       4 517,5 tūkst. eurų, o  t. sk. pagal daugiabučių namų modernizavimo programą 147,9 tūkst. eurų. 
            Vadovaudamasi Lietuvos Respublikos 2023 metų valstybės biudžeto ir savivaldybių biudžetų finansinių rodiklių įstatymo[footnoteRef:4] nuostatomis, atlikau skaičiavimus ir nustačiau, kad Savivaldybės skolinimosi limitas (60 procentų nuo prognozuojamų savivaldybės biudžeto pajamų iš gyventojų pajamų mokesčio ir 2022 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, sumos)  galimas iki 23 199,1 tūkst. eurų. Savivaldybės skola, įskaitoma į skolinimosi limitus 2023-06-30 buvo 4 517,5 tūkst. eurų. Skolinimosi limito likutis 2023-06-30 buvo 18 681,6 tūkst. eurų. [4:  Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymas 13 straipsnio 1 dalis.] 

             Savivaldybė pagal pasirašytas ilgalaikių paskolų sutartis 2023 metais planuoja grąžinti         1 263,5 tūkst. eurų ilgalaikių paskolų. Trakų rajono savivaldybė 2021 metais buvo pasirašiusi  lengvatinių paskolų sutartį su AB ,,Šiaulių bankas“, veikiančio pagal su Viešųjų investicijų plėtros agentūra (toliau — VIPA) pasirašytą finansinės priemonės ,,Paskolos savivaldybių pastatų modernizavimui, finansuojamos iš Europos regioninės plėtros fondo“ įgyvendinimo sutartį. Iš AB ,,Šiaulių bankas“ Savivaldybė 2023 metais paėmusi 51,8 tūkst. eurų (Trakų r. Aukštadvario mokyklos- darželio “Gandriukas” pastato modernizavimui).  Pagal Lietuvos Respublikos Fiskalinės sutarties įgyvendinimo konstitucinio įstatymo[footnoteRef:5]  nuostatas, metinio grynojo skolinimosi suma negali viršyti 1,5 procento biudžeto pajamų dėl 2023 metams prognozuojamo neigiamo produkcijos atotrūkio nuo potencialo  (67 135,189 tūkst. eurų x 1,5 proc.)  1 007,0 tūkst. eurų. [5:  Lietuvos Respublikos Fiskalinės sutarties įgyvendinimo konstitucinis įstatymas ( 2014 m. lapkričio 6 d. Nr.XII-1289), 4 str. 4 d..] 

             Savivaldybės 2023 metų metinė grynojo skolinimosi suma galima iki 2 218,70 tūkst. eurų    (1263,5 +1007,0-51,8).
              Išvada. Trakų rajono savivaldybei paėmus 2 000,00 tūkst. (Dviejų milijonų) eurų ilgalaikę paskolą iš komercinių bankų vykdomiems investicijų projektams finansuoti, nebus viršytas Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatyme nustatytas skolinimosi limitas. 

Savivaldybės kontrolierė                                                                                     Danutė Juškevičienė

 
